«Thomas Fearnley» har flere betydninger.

**Thomas Fearnley** (født i 27. desember 1802 i Frederikshald, død 16. januar 1842 i München) var en norsk maler og elev av den norske nasjonalromantikkens far, I.C. Dahl. Fearnley bidro selv i vesentlig grad til nasjonalromantikken i norsk malerkunst.

Han var sønn av kjøpmann Thomas Fearnley (1768–1834) og Maren Sophie Paus (1782–1838). Fearnleys farfar, kjøpmann Thomas Fearnley (1729–1798), utvandret fra Hull i Nord-England til Frederikshald i 1753. Fearnley var far til skipsreder, hoffjegermester og mesén Thomas Nicolay Fearnley og bror av professor i astronomi Carl Frederik Fearnley.

«Slindebirken» fra 1839 regnes som et av Thomas Fearnleys hovedverk
Thomas Fearnley malte bildet «Turner fernisserer» som viser William Turner i arbeid under en studiereise til London i 1837
«Labrofossen» fra 1837. Foto: Jan Haug / Lillehammer Kunstmuseum 
Fearnley forlot barndomshjemmet fem år gammel og bodde deretter hos en tante i Christiania som var gift med kjøpmann G.F. Hagemann.

Utdannelse og reiser
--------------------

Fearnley var elev ved Den kongelige Tegneskole i Christiania i 1819-21. Etter å ha vunnet en premie reiste han til København og ble skrevet inn ved Kunstakademiet i 1821. Her var han elev av C.W. Eckersberg frem til han reiste til Stockholm for å studere ved Kungliga Akademien för de fria konsterna under Carl Johan Fahlcrantz. 
I 1828 reiste han til Dresden hvor han var Dahls elev.

Sommeren 1826 reiste I.C. Dahl gjennom Norge og i Sogn møtte han Fearnley som ble hans elev. Både Fearnley og Dahl brukte «Slindebirken» som motiv etter denne reisen. Noen år tidligere hadde Johannes Flintoe gjort samme reise og brukt samme motiv. Welhavens dikt «Det fredede Træ» handler også om Slindebjørka.

Fearnley var på flere studiereiser i Norge i 1824 og 1826, i 1832 Italia, 1835 Paris og 1836 London, 1838 gjennom Tyskland og Sveits til Norge.

Verk
----

I tillegg til Dahl var Fearnley påvirket av blant andre Caspar David Friedrich, John Constable, William Turner og C.W. Eckersberg. Som romantiker holdt han seg til motiv av mektige fjell og fossestryk, særlig i sine monumentale verk. «Labrofossen» fra 1837, «Grindelwaldgletsjeren» fra 1838 og «Slindebirken» fra 1839 regnes blant hans hovedverk. 

Fearnley var en uvanlig talentfull maler som arbeidet lett og med en fart og friskhet som imponerte samtiden. Han var en sikker kompositør, med rik koloritt og sikker penselføring. 

Nasjonalgalleriet i Christiania var nyopprettet i 1842 og det første de kjøpte inn av norsk samtidskunst var to av Fearnleys bilder; «Grindelwaldgletsjeren» og «Labrofossen» i tillegg til to landskapsmalerier av I.C. Dahl.

Privatliv
---------

Fearnley giftet seg med Cecilie Catharine Andresen, datter av stortingsmannen Nicolai Andresen i 1840 og fikk et barn med henne, sønnen Thomas Nicolay. Han døde i München av tyfus og ble begravet samme sted. Graven ble flyttet til Vår Frelsers gravlund i Christiania i 1922.

* Grindelwald, Sveits (1835)Grindelwald, Sveits (1835)
* Høystakker, Rydal, Cumbria (1837)Høystakker, Rydal, Cumbria (1837)
* Grindelwaldgletscheren, Sveits (1838)Grindelwaldgletscheren, Sveits (1838)
* Norske Fossen (1840)Norske Fossen (1840)

Referanser
----------

1. 1 2 3 4   Norsk biografisk leksikon, nbl.snl.no[Hentet fra Wikidata]
2. 1 2   RKDartists, «Thomas Fearnley», RKD kunstner-ID 27475[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id fearnley-thomas, besøkt 9. oktober 2017[Hentet fra Wikidata]
4. ↑   KulturNav, KulturNav-ID 82fb21ee-810b-4169-a26a-f221ce5fde32, besøkt 9. oktober 2017[Hentet fra Wikidata]
5. ↑   Fearnley, Thomas[Hentet fra Wikidata]
6. ↑   Begravde i Oslo, www.begravdeioslo.no, besøkt 2. desember 2020[Hentet fra Wikidata]
7. 1 2  Thomas Fearnley fra Weilbachs Kunstnerleksikon
8. 1 2 3 4 5 6 7  Thomas Fearnley fra Norsk biografisk leksikon
9. ↑  NRK fylkesleksikon SF «Kunstnarane i Kroken» lest 9. juni 2013.
10. ↑  SF fylkesarkiv 2002 «Slindebjørka»

Eksterne lenker
---------------

* (en) Thomas Fearnley – kategori av bilder, video eller lyd på Commons Rediger på Wikidata
* Verk av Thomas Fearnley på nasjonalmuseet.no
* Verk av Thomas Fearnley hos fotoarkiv ovaering.no

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Lokalhistoriewiki **·** Store Danske Encyklopædi **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** Historisk befolkningsregister **·** BIBSYS **·** Kunstindeks Danmark **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** KulturNav **·** KulturNav **·** Discogs
 |

Portal: Kunst